CELEX: 62022TN0283
Language: mt
Date: 2022-05-19 00:00:00
Title: Kawża T-283/22: Rikors ippreżentat fid-19 ta’ Mejju 2022 – Moshkovich vs Il-Kunsill

4.7.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 257/46
            
         
      Rikors ippreżentat fid-19 ta’ Mejju 2022 – Moshkovich vs Il-Kunsill
      (Kawża T-283/22)
      (2022/C 257/60)
      Lingwa tal-kawża: l-Ingliż
      
         Partijiet
      
      
         Rikorrent: Vadim Nikolaevich Moshkovich (Tambov, ir-Russja) (rappreżentanti: D. Rovetta, M. Campa, T. Bontinck, A. Guillerme, L. Burguin, M. Moretto, V. Villante u M. Pirovano, avukati)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kunsill (PESK) 2022/397 tad-9 ta’ Marzu 2022 li temenda d-Deċiżjoni 2014/145/PESK dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukrajna (1), u r-Regolament ta’ Implimentazzjoni tal-Kunsill (UE) 2022/396 tad-9 ta’ Marzu 2022 li jimplimenta r-Regolament (UE) Nru 269/2014 dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukrajna (2); u
               
            
                  —
               
               
                  tikkundanna lill-Kunsill għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka erba’ motivi.
      
                  1.
               
               
                  L-ewwel motiv, ibbażat fuq il-ksur tad-dritt għal protezzjoni ġudizzjarja effettiva u tal-Artikolu 47 tal-Karta tad-Drittijiet Fundamentali tal-Unjoni Ewropea, kif ukoll fuq il-ksur tal-obbligu ta’ motivazzjoni u tal-Artikolu 296 TFUE.
               
            
                  2.
               
               
                  It-tieni motiv, ibbażat fuq allegat żball manifest ta’ evalwazzjoni u ksur tal-kriterji għall-inklużjoni fil-lista stabbiliti fl-Artikolu 1(1) u 2(1) tad-Deċiżjoni tal-Kunsill 2014/145/PESK tas-17 ta’ Marzu 2014 dwar miżuri restrittivi fir-rigward ta’ azzjonijiet li jipperikolaw jew jheddu l-integrità territorjali, is-sovranità u l-indipendenza tal-Ukraina, u fl-Artikolu 3(1) tar-Regolament tal-Kunsill (UE) Nru 269/2014 tas-17 ta’ Marzu 2014 dwar miżuri restrittivi fir-rigward ta’ azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina.
               
            
                  3.
               
               
                  It-tielet motiv, ibbażat fuq allegat ksur tal-prinċipju ta’ proporzjonalità u ksur tad-drittijiet fundamentali tar-rikorrent għal proprjetà u libertà ta’ intrapriża (Artikoli 16 u 17 tal-Karta tad-Drittijiet Fundamentali tal-Unjoni Ewropea).
               
            
                  4.
               
               
                  Ir-raba’ motiv, ibbażat fuq allegat ksur tal-prinċipju fundamentali ta’ nondiskriminazzjoni.
               
            
         (1)  ĠU 2022, L 80, p. 31, rettifika fil-ĠU 2022, L 117, p. 118.
      
         (2)  ĠU 2022, L 80, p. 1, rettifika fil-ĠU 2022, L 117, p. 117.